ᱨᱟᱡᱽᱱᱟᱛᱷ ᱥᱤᱝ

ᱨᱟᱡᱽᱱᱟᱛᱷ ᱥᱤᱝ (ᱡᱟᱱᱟᱢ: ᱑᱐ ᱡᱩᱞᱟᱭ ᱑᱙᱕᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱫᱤᱥᱚᱢ ᱫᱩᱜ ᱫᱚᱦᱚ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱮᱫᱟ ᱾ ᱱᱩᱭ ᱫᱚ ᱱᱤᱛᱚᱜ ᱚᱲᱟᱜ ᱞᱳᱠ ᱥᱚᱵᱷᱟ ᱨᱤᱱᱤᱡ ᱡᱚᱜᱚ ᱟᱹᱭᱩᱨᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱᱤᱡ ᱢᱟᱨᱮ ᱯᱟᱨᱥᱮᱛ ᱠᱟᱱᱟᱭ ᱾ ᱩᱱᱤᱫᱚ ᱯᱩᱭᱞᱩ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱟᱨ ᱵᱟᱡᱽᱯᱮᱭᱤ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱱᱩᱭ ᱫᱚ ᱯᱩᱭᱞᱩ ᱢᱚᱫᱤ ᱢᱚᱱᱛᱨᱤ ᱨᱮ ᱚᱲᱟᱜ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱵᱟᱨ ᱫᱷᱟᱹᱣ ᱒᱐᱐᱕ ᱥᱟᱞ ᱠᱷᱚᱱ ᱒᱐᱐᱙ ᱥᱟᱞ ᱟᱨ ᱒᱐᱑᱓ ᱥᱟᱞ ᱠᱷᱚᱱ ᱒᱐᱑᱔ ᱥᱟᱞ ᱨᱮ ᱵᱤ.ᱡᱮ.ᱯᱤ. ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱱᱩᱭ ᱫᱚ ᱵᱤ.ᱡᱮ.ᱯᱤ. ᱨᱤᱱᱤᱡ ᱢᱤᱫ ᱟᱱᱩᱵᱷᱚᱵᱤ ᱟᱹᱭᱩᱨᱤᱭᱟᱹ ᱠᱟᱱᱟᱭ ᱡᱟᱦᱟᱸ ᱫᱚ ᱟᱨ.ᱮᱥ.ᱮᱥ. ᱨᱤᱱᱤᱡ ᱥᱣᱚᱭᱚᱝᱥᱮᱵᱚᱠ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱞᱮᱜᱼᱟ ᱛᱟᱦᱮᱸᱫ ᱾ ᱱᱩᱭ ᱫᱚ ᱯᱟᱨᱴᱤ ᱨᱤᱱᱤᱡ ᱦᱤᱱᱫᱩᱛᱵᱷᱚ ᱵᱤᱪᱟᱹᱨ ᱨᱤᱱᱤᱡ ᱣᱚᱠᱤᱞ ᱠᱟᱱᱟᱭ ᱾ ᱩᱱᱤᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱦᱚᱸ ᱯᱟᱨᱴᱤ ᱥᱮᱵᱟ ᱟᱠᱟᱫᱟ ᱾ ᱡᱟᱦᱟᱸ ᱠᱷᱚᱱ ᱩᱱᱤᱫᱚ ᱢᱤᱫ ᱭᱩᱵᱟ ᱟᱭᱩᱨᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱜᱼᱟ ᱛᱟᱦᱮᱸᱫ ᱾ ᱱᱩᱭ ᱫᱚ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱟᱜ ᱢᱟᱨᱟᱝ ᱢᱚᱱᱛᱨᱤ ᱯᱚᱫᱽ ᱚᱠᱛᱚ ᱨᱮ ᱥᱚᱲᱚᱠ ᱥᱟᱜᱟᱲᱚᱢ ᱟᱨ ᱨᱟᱡᱽᱰᱟᱦᱟᱨ ᱟᱨ ᱪᱟᱹᱥ ᱢᱚᱱᱛᱨᱤ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾

ᱱᱩᱭ ᱫᱚ ᱞᱚᱠᱷᱱᱚᱣ ᱠᱷᱚᱱ ᱵᱟᱨ ᱫᱷᱟᱹᱣ ᱞᱳᱠ ᱥᱚᱵᱷᱟ ᱟᱨ ᱢᱤᱫ ᱰᱷᱟᱹᱣ ᱜᱟᱡᱤᱭᱟᱵᱟᱫᱽ ᱠᱷᱚᱱ ᱥᱚᱸᱥᱚᱫᱽ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱩᱭ ᱫᱚ ᱯᱚᱱᱚᱛ ᱨᱤᱱᱤᱡ ᱨᱟᱡᱽᱟᱹᱨᱤ ᱨᱮᱦᱚᱸ ᱮᱠᱴᱤᱵᱽ ᱛᱟᱦᱮᱸ ᱠᱟᱱᱟᱭ ᱟᱨ ᱵᱟᱨ ᱫᱷᱟᱹᱣ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱛᱮ ᱦᱮᱭᱫᱚᱨᱜᱚᱲ (ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ) ᱠᱷᱚᱱ ᱵᱤᱫᱷᱟᱭᱚᱠ ᱢᱮᱱᱟᱭᱟ ᱾

ᱯᱩᱭᱞᱩ ᱡᱤᱭᱚᱱ
ᱨᱟᱡᱽᱱᱟᱛᱷ ᱥᱤᱝ ᱟᱜ ᱡᱟᱱᱟᱢ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱪᱚᱸᱫᱚᱣᱞᱤ ᱦᱚᱱᱚᱛ ᱨᱮᱱᱟᱜ ᱵᱷᱚᱵᱷᱳᱨᱟ ᱟᱹᱛᱩ ᱨᱮ ᱵᱟᱵᱟ ᱨᱟᱢ ᱵᱚᱫᱚᱱ ᱥᱤᱝ ᱟᱨ ᱟᱭᱳ ᱜᱩᱡᱽᱨᱟᱛᱤ ᱫᱮᱵᱤ ᱟᱜ ᱚᱲᱟᱜ ᱨᱟᱭᱠᱚᱣᱟᱨ ᱨᱟᱡᱽᱯᱩᱛ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱫᱚ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱟᱡᱟᱜ ᱟᱹᱛᱩ ᱨᱮᱱᱟᱜ ᱢᱤᱫ ᱞᱚᱠᱟᱞ ᱟᱥᱲᱟ ᱠᱷᱚᱱ ᱧᱟᱢ ᱠᱮᱫᱟ ᱟᱨ ᱜᱚᱨᱟᱠᱷᱯᱩᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱨᱤᱡᱟᱞᱴ ᱧᱟᱢ ᱠᱟᱛᱮ ᱯᱷᱤᱡᱤᱠᱥ ᱨᱮ ᱢᱟᱪᱮᱛ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱜᱤᱫᱽᱨᱟᱹ ᱠᱷᱚᱱ ᱜᱮ ᱱᱩᱭ ᱫᱚ ᱡᱟᱹᱛᱤᱭᱟᱹᱨᱤ ᱥᱣᱚᱭᱚᱝᱥᱮᱵᱚᱠ ᱥᱚᱸᱜᱷ ᱨᱤᱱᱤᱡ ᱨᱟᱭᱤᱴ ᱣᱤᱝᱜᱟᱨ ᱵᱤᱪᱟᱹᱨ ᱠᱷᱚᱱ ᱤᱱᱥᱯᱟᱭᱤᱟᱰ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱠᱮᱵᱤ ᱨᱮ ᱯᱷᱤᱡᱤᱠᱥ ᱨᱤᱱᱤᱡ ᱞᱮᱠᱪᱟᱨᱟᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱯᱚᱥᱴᱼᱜᱨᱮᱡᱩᱮᱴ ᱠᱚᱞᱮᱡᱽ ᱢᱤᱨᱡᱟᱯᱩᱨ, ᱩᱛᱛᱚᱨ ᱯᱨᱚᱫᱮᱥ ᱾ ᱟᱡᱤᱜ ᱢᱤᱫᱴᱟᱹᱝ ᱵᱚᱭᱦᱟ ᱦᱚᱸ ᱢᱮᱱᱟᱭᱟ, ᱡᱚᱭᱯᱟᱞ ᱥᱤᱝ ᱾

ᱯᱩᱭᱞᱩ ᱨᱟᱡᱽᱟᱹᱨᱤ ᱠᱟᱹᱢᱤ
ᱱᱩᱭ ᱫᱚ ᱑᱓ ᱥᱟᱞ ᱩᱢᱚᱨ ᱨᱮ ᱑᱙᱖᱔ ᱥᱟᱞ ᱠᱷᱚᱱ ᱨᱟᱥᱴᱨᱤᱭ ᱥᱣᱚᱭᱚᱝᱥᱮᱵᱚᱠ ᱥᱟᱸᱜᱷ ᱥᱟᱞᱟᱜ ᱡᱚᱲᱟᱣ ᱞᱮᱫ ᱛᱟᱦᱮᱸᱫ ᱟᱨ ᱥᱚᱝᱜᱚᱴᱷᱚᱱ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱩᱭ ᱫᱚ ᱑᱙᱗᱒ ᱥᱟᱞ ᱨᱮ ᱢᱤᱨᱡᱟᱯᱩᱨ ᱨᱤᱱᱤᱡ ᱥᱟᱠᱷᱟ ᱠᱚᱨᱣᱟ (ᱢᱟᱨᱟᱝ ᱥᱩᱛᱨᱮᱛ) ᱦᱚᱸ ᱵᱮᱱᱟᱣ ᱮᱱᱟ ᱾ ᱥᱟᱞ ᱑᱙᱗᱔ ᱨᱮ ᱒ ᱥᱮᱨᱢᱟ ᱛᱟᱭᱚᱢ, ᱱᱩᱭ ᱫᱚ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱮᱱᱟ ᱾ ᱑᱙᱖᱙ ᱥᱟᱞ ᱟᱨ ᱑᱙᱗᱑ ᱥᱟᱞ ᱛᱟᱞᱟ ᱨᱮ ᱱᱩᱭ ᱫᱚ ᱜᱚᱨᱟᱠᱷᱯᱩᱨ ᱨᱮ ᱟᱠᱷᱤᱞ ᱵᱷᱟᱨᱚᱛᱤᱭᱚ ᱵᱤᱫᱽᱭᱟᱛᱷᱤ ᱯᱚᱨᱤᱥᱚᱫᱽ (RSS ᱨᱤᱱᱤᱡ ᱟᱪᱮᱛ ᱪᱟᱸᱜᱟ) ᱨᱤᱱᱤᱡ ᱥᱚᱝᱜᱚᱴᱷᱚᱱᱟᱛᱢᱚᱠ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱑᱙᱗᱒ ᱥᱟᱞ ᱨᱮ ᱟᱨᱮᱥᱮᱥ ᱨᱤᱱᱤᱡ ᱢᱤᱨᱡᱟᱯᱩᱨ ᱪᱟᱸᱜᱟ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱮ ᱵᱮᱱᱟᱣ ᱮᱱᱟ ᱾

᱑᱙᱗᱔ ᱥᱟᱞ ᱨᱮ, ᱩᱱᱤ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱯᱨᱤᱰᱤᱥᱮᱥᱚᱨ, ᱵᱷᱟᱨᱚᱛᱤᱭᱚ ᱡᱚᱱᱚᱥᱚᱸᱜᱷᱤᱡ ᱢᱤᱨᱡᱟᱯᱩᱨ ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾

᱑᱙᱗᱕ ᱥᱟᱞ ᱨᱮ ᱒᱘ ᱥᱮᱨᱢᱟ ᱩᱢᱚᱨ ᱨᱮ, ᱥᱤᱝ ᱫᱚ ᱡᱚᱱᱚᱥᱚᱸᱜᱷᱤᱡ ᱦᱚᱱᱚᱛ ᱯᱟᱨᱥᱮᱛ ᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱑᱙᱗᱗ ᱥᱟᱞ ᱨᱮ ᱱᱩᱭ ᱫᱚ ᱢᱤᱨᱡᱟᱯᱩᱨ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱵᱟᱪᱷᱱᱟᱣ ᱮᱱᱟ ᱾ ᱚᱱᱟ ᱚᱠᱛᱚ ᱱᱩᱭ ᱫᱚ ᱡᱚᱭᱯᱨᱚᱠᱟᱥ ᱱᱟᱨᱟᱭᱚᱱ ᱟᱜ ᱡᱮᱯᱤ ᱞᱟᱲᱟᱣᱱᱟ ᱠᱷᱚᱱ ᱤᱱᱯᱷᱞᱩᱟᱸᱥ ᱞᱮᱱ ᱛᱟᱦᱮᱸᱫ ᱟᱨ ᱡᱚᱱᱚᱛᱟ ᱯᱟᱨᱴᱤ ᱨᱮ ᱥᱮᱞᱮᱫ ᱮᱱᱟ ᱟᱨ ᱢᱤᱨᱡᱟᱯᱩᱨ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟ ᱾ ᱩᱱᱤ ᱥᱟᱞ ᱑᱙᱗᱕ ᱨᱮ ᱡᱟᱹᱛᱤᱭᱟᱹᱨᱤ ᱮᱢᱟᱨᱡᱮᱱᱥᱤ ᱨᱮᱱᱟᱜ ᱚᱵᱚᱥᱛᱟ ᱚᱠᱛᱚ ᱡᱮᱯᱤ ᱞᱟᱲᱟᱣᱱᱟ ᱥᱟᱞᱟᱜ ᱡᱚᱲᱟᱹᱣ ᱞᱟᱹᱜᱤᱫ ᱛᱮ ᱜᱤᱨᱯᱷᱛᱟᱨ ᱞᱮᱫᱮ ᱭᱟᱠᱚ ᱛᱟᱦᱮᱸᱫ ᱟᱨ ᱛᱤᱥ ᱩᱱᱤ ᱠᱚ ᱚᱸᱰᱚᱠ ᱞᱮᱫᱮᱭᱟ ᱛᱟᱦᱮᱸᱫ, ᱟᱫᱚ ᱩᱱᱤ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱟᱨᱦᱚᱸ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ ᱾

ᱚᱱᱟ ᱚᱠᱛᱚ ᱩᱱᱤᱫᱚ ᱯᱚᱱᱚᱛ (ᱨᱟᱡᱽᱟᱹᱨᱤ) ᱨᱮ ᱧᱩᱛᱩᱢ ᱧᱟᱢ ᱠᱮᱫᱟ ᱟᱨ ᱥᱟᱞ ᱑᱙᱘᱐ ᱨᱮ ᱵᱷᱟᱡᱽᱯᱟ ᱨᱮ ᱥᱮᱞᱮᱫ ᱮᱱᱟ ᱟᱨ ᱯᱟᱨᱴᱤ ᱨᱤᱱᱤᱡ ᱮᱛᱚᱦᱚᱵ ᱥᱚᱦᱮᱫ ᱠᱷᱚᱱ ᱫᱚ ᱢᱤᱫᱴᱟᱹᱝ  ᱜᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱑᱙᱘᱔ ᱥᱟᱞ ᱨᱮ ᱵᱷᱟᱡᱽᱯᱟ ᱭᱩᱛᱷ ᱣᱤᱝ  ᱨᱤᱱᱤᱡ ᱯᱚᱱᱚᱛ ᱯᱟᱨᱥᱮᱛ, ᱑᱙᱘᱖ ᱥᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱢᱟᱨᱟᱝ ᱥᱩᱛᱨᱮᱛ ᱟᱨ ᱑᱙᱘᱘ ᱥᱟᱞ ᱨᱮ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾ ᱱᱩᱭ ᱫᱚ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱵᱟᱹᱭᱥᱤ ᱞᱟᱹᱜᱤᱫ ᱦᱚᱸ ᱵᱟᱪᱷᱱᱟᱣ ᱮᱱᱟ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱩᱱᱤᱫᱚ ᱕ ᱡᱩᱱ ᱑᱙᱗᱑ ᱥᱟᱞ ᱨᱮ ᱥᱟᱵᱤᱛᱨᱤ ᱥᱤᱝ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱚᱠᱚᱭ ᱩᱱᱤᱨᱤᱱ ᱵᱟᱨᱭᱟ ᱵᱮᱴᱟ ᱟᱨ ᱢᱤᱫᱴᱟᱹᱝ ᱵᱤᱴᱤ ᱢᱮᱱᱟᱭᱟ ᱾ ᱟᱡᱤᱜ ᱵᱮᱴᱟ ᱯᱚᱸᱠᱚᱡᱽ ᱥᱤᱝ ᱫᱚ ᱢᱤᱫ ᱨᱟᱡᱽᱟᱹᱨᱤ ᱟᱨ ᱵᱤ.ᱡᱮ.ᱯᱤ. ᱠᱷᱚᱱ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱱᱚᱭᱮᱰᱟ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱢᱮᱱᱟᱭᱟ ᱾

ᱥᱟᱹᱠᱷᱭᱟᱹᱛ




ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱕᱑ ᱡᱟᱱᱟᱢ ᱠᱚ
ᱛᱷᱚᱠ:᱑᱕ ᱟᱱ ᱞᱳᱠ ᱥᱚᱵᱷᱟ ᱥᱚᱦᱮᱫ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱫᱩᱜ ᱫᱚᱦᱚ ᱢᱚᱱᱛᱨᱤ ᱠᱚ
ᱛᱷᱚᱠ:᱑᱖ ᱟᱱᱟᱜ ᱞᱳᱠ ᱥᱚᱵᱷᱟ ᱥᱚᱦᱮᱫ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱪᱟᱥ ᱢᱚᱛᱨᱤ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱵᱷᱟᱨᱚᱛᱤᱭᱟ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ